Sisukord

# Kihid

Kihid võimaldavad organiseerida joonistuse elemente lehel, kus nad paiknevad. Kihte võib võtta individuaalsete tööruumidena, mida saab eraldi varjata kuvamisel või printimisel, samuti lukustada.

Kihid ei määra objektide ladumisjärjestust lehel, välja arvatud kiht Juhtelemendid, mis on alati kõge pealmine kiht.

Objektide ladumisjärjestus lehel on määratud objektide lisamise järjestusega lehele. Ladumisjärjestust saab muuta alammenüü Kujundid - Järjestus käskudega.

Objekte mittesisaldava kihi ala on läbipaistev.

LibreOffice Draw loob uuele joonistusele kolm vaikimisi kihti:

- Paigutus

- Juhtelemendid

- Mõõtjooned

Vaikimisi kihte ei saa kustutada ega ümber nimetada. Kihte saab lisada käsuga Lisamine - Kiht.

Kiht Paigutus on vaikimisi tööruumiks. Kiht Paigutus määrab pealkirja, teksti ja objektide kohahoidjate paigutuse lehel.

Kihti Juhtelemendid kasutatakse nuppude jaoks, millele on omistatud mingi tegevus, kuid mida ei prindita. See kile tuleb määrata mitteprinditavaks. Objektid kihil Juhtelemendid on alati teiste kihtide objektidest eespool.

Kihile Mõõtjooned paigutatakse tavaliselt mõõtjooned. Kihi varjamise või nähtavaks muutmisega saab mõõtjooni sisse ja välja lülitada.

Kihti saab selle sisu kaitsmiseks lukustada, samuti saab kihti koos selle sisuga varjata kuvamisel või printimisel. Uue kihi lisamisel lehele lisatakse see kiht kõikidele dokumendi lehtedele. Sellegipoolest lisatakse kihile paigutatav objekt ainult aktiivsele lehele. Kui soovid objekti paigutada kõikidele lehtedele, tuleb objekt lisada juhtlehele (Vaade - Juhteksemplar).

Sarnased teemad

Insert or Modify Layer

Objektide teisaldamine teisele kihile

Töö kihtidega